बड़की टा हवेलीक बड़का आँगनमे भाए-बहिन खेलैमे व्यस्त अछि । भाए डकैतक आ बहिन बटोहीक अभिनय कऽ रहल छल । भाए बहिनकें पकड़ैत बाजल " सुन बटोही, जतेक पाइ, सोना-चानी छौ सबटा निकाल । नै तँ एतै टपका देबौ । "
बहिन कानैत बाजल "हमरा लऽग किछु नै छै । हमरा छोड़ि दे । "
भाए भरिगर आवाजमे "छोड़ि कोना देबौ । संगमे नै तँ घरपर हेतौ । चल घर ओतै दऽ दिहें । "
बहिन जोरसँ कानैत "नै नै । हमरा घरोपर तोरा दै बाला किछु नै छै । धन स्वरूप मात्र माँ-बाबू छथि । "
भाए बहिनकें छोड़ैत बाजल "दुर, सबसँ पैघ भीखमंगा तूँ छें । माँ-बाबू लऽ कऽ की हम अचार बनेबै, राख अपने लऽग ।
 दुनूक वार्तालाप सूनि बगलमे बैसल माए-बापकें भविष्यक डेराउन चिन्ता धऽ लेलकै ।
 सदस्यता लें टिप्पणियाँ भेजें (Atom)